അനുരാഗ് കശ്യപ്

ഇന്ത്യൻ ചലച്ചിത്രസംവിധായകനും നിർമ്മാതാവും, തിരക്കഥാകൃത്തുമാണ് അനുരാഗ് കശ്യപ്. വിവാദ ചിത്രമായ "ബ്ലാക്ക് ഫ്രൈഡേ" സംവിധാനം ചെയ്ത് ചലച്ചിത്ര ലോകത്ത് ശ്രദ്ധേയനായി.

ജീവിതരേഖ

ഉത്തർ പ്രദേശിലെ ഘൊരക്ക്പൂരിൽ ജനനം. ഹാൻസ് രാജ് കോളേജിൽനിന്നും സുവോളജിയിൽ ബിരുദം നേടി.Why Sica Moved Patna'Black Friday is based on facts!' ഇക്കാലത്ത് ലഹരി വസ്ക്കുക്കൾക്ക് അടിമയായി. പിന്നീട് തെരുവ് നാടക സംഘത്തിൽ പ്രവർത്തിച്ചു. ചലച്ചിത്രമേളകളിൽ കണ്ട ലോകസിനിമകളിൽ ആകൃഷ്ടനായി 1993-ൽ ബോംബെയിലേക്ക് ചേക്കേറി. പിന്നീട് രാം ഗോപാൽ വർമ്മക്കൊപ്പം "സത്യ" എന്ന ചിത്രത്തിൽ തിരക്കഥാകൃത്തായി സിനിമയിൽ സജീവമായി. ആ വർഷത്തെ മികച്ച തിരക്കഥാക്കുള്ള സ്റ്റ്ർ സ്ക്കീൻ അവാർഡ് നേടി.

2000-ൽ  ആദ്യ കഥാ ചിത്രം "പാഞ്ച്" സംവിധാനം ചെയ്തു. എന്നാൽ സെൻസർ ബോർഡിന്റെ കടുത്ത എതിർപ്പ് മൂലം ചിത്രം ഇതുവരേയും റിലീസ് ചെയ്തിട്ടില്ല. ബോംബെ സ്ഫോടനങ്ങളുടെ പശ്ചാത്തലത്തിൽ എടുത്ത ചിത്രം "ബ്ലാക്ക് ഫ്രൈഡേ" നീണ്ട കോടതി നടപടികൾക്ക് ശേഷം 2004-ൽ റിലീസ് ചെയ്തു.http://www.indianexpress.com/news/supreme-court-nod-for-release-of-black-frida/13692/ ചിത്രം 57-മത് ലൊക്കാർനൊ അന്താരാഷ്ട ചലച്ചിത്രമേളയിൽ മികച്ച ചലച്ചിത്രത്തിനുള്ള Golden Leopard പുരസ്ക്കാരത്തിന് നാമനിർദ്ദേശം ചെയ്യപ്പെട്ടു, 2007-ൽ സ്റ്റീഫൻ കിങ്ങിന്റെ ചെറുകഥയെ ആസ്പദമാക്കി നിർമ്മിച്ച "നോ സ്മോക്കിങ്ങ്" എന്ന സറിയലിസ്റ്റിക്ക് സ്വഭാവമുള്ള ചിത്രം പുറത്തിറങ്ങി. ആ വർഷം തന്നെ റിട്ടേൺ ഓഫ് ഹനുമാൻ"എന്ന ആനിമേഷൻ ചിത്രവും സംവിധാനം ചെയ്തു.

ശരത്ത് ചന്ദ്ര ചാത്ത്യോപാദ്ധ്യയയുടെ ക്ലാസ്സിക്ക് നോവൽ ദേവദാസിനെ അടിസ്ഥാനപ്പെടുത്തി നിർമ്മിച്ച "ദേവ് ഡി" 2009-ൽ പുറത്തിറങ്ങി. നിരൂപകരുടേയും മുഖ്യധാരാ പ്രേക്ഷകരുടേയും ശ്രദ്ധ പിടിച്ചുപറ്റിയ ചിത്രം ആ വർഷത്തെ മികച്ച വാണീജ്യ വിജയവുമായിരുന്നു. 2010-ൽ സംവിധാനം ചെയ്ത "ദാറ്റ് ഗേൾ ഇൻ യെല്ലോ ബൂട്ട്സ് " ആ വർഷത്തെ വെന്നീസ് അന്താരാഷ്ട ചലച്ചിത്രമേളയിൽ ആദ്യ പ്രദർശനം നടത്തി.

 വ്യക്തിജീവിതം 
അനുരാഗ് കശ്യപ് ആദ്യം വിവാഹം കഴിച്ചത് സിനിമാ എഡിറ്ററായിരുന്ന ആരതി ബജാജിനെയാണ്. അവർക്ക് ആലിയ കശ്യപ് എന്നൊരു മകളുണ്ട്. 2009 ൽ അവർ വിവാഹമോചനം നേടി. പിന്നീട് അദ്ദേഹം ദേവ് ഡി എന്ന സിനിമയുടെ നിർമ്മാണ വേളയിൽ ഊട്ടിയിലെ അവരുടെ മാതൃഭവനത്തിൽ വെച്ച്  കണ്ടുമുട്ടിയ നടി കൽക്കി കൊച്ച്ലിനെ വിവാഹം കഴിച്ചു. 2013 ൽ, കശ്യപും കൊച്ച്ലിനും "രണ്ട് വർഷത്തിലധികം പഴക്കമുള്ള ദാമ്പത്യത്തിൽ നിന്ന് തങ്ങൾ വേർപിരിയുന്നു" എന്ന് പ്രഖ്യാപിച്ചു. 2015 മെയ് മാസത്തിൽ, മുംബൈയിലെ ബാന്ദ്ര കുടുംബ കോടതിയിൽ വെച്ച് അവർ വിവാഹമോചനം നേടി.

മതപരമായ വീക്ഷണങ്ങളെക്കുറിച്ച് ചോദിച്ചപ്പോൾ കശ്യപ് മറുപടി പറഞ്ഞു: "ഞാൻ ഒരു നിരീശ്വരവാദിയാണ്. ഞാൻ വിശ്വസിക്കുന്ന ഒരേയൊരു മതം സിനിമയാണ്."

അനുരാഗ് കശ്യപുമായി ബന്ധമുള്ള ഫാന്റം ഫിലിംസ് എന്ന സ്ഥാപനത്തിലെ നികുതി വെട്ടിപ്പ് നടത്തിയതുമായി ബന്ധപ്പെട്ട് 2021 മാർച്ച് 3 ന് മുംബൈയിലെയും പൂനെയിലെയും 28 സ്ഥലങ്ങളിൽ ആദായനികുതി വകുപ്പ് റെയ്ഡ് നടത്തിയിരുന്നു. കശ്യപ് കമ്പനി ഉദ്യോഗസ്ഥന് വിശദീകരിക്കാൻ കഴിഞ്ഞിട്ടില്ലാത്ത ഏകദേശം 300 കോടി രൂപയുടെ വ്യത്യാസം കണ്ടെത്തിയതായി ആദായനികുതി വകുപ്പ് അറിയിച്ചു.

ചലച്ചിത്രങ്ങൾ

 അഭിനയിച്ച ചിത്രങ്ങൾ 
 ശാഗ്രിദ് (2011) 
 തേരാ ക്യാ ഹോഗാ ജോണീ (2011)
ഐ ആം (2011)
 ലക്ക് ബൈ ചാൻസ (2009) 
 ബ്ലാക്ക് ഫ്രൈഡേ (2004)
 മഹാരാജ 2024

 സംവിധാനം ചെയ്ത് ചിത്രങ്ങൾ
 ഗ്യാങ്ങ്സ് ഓഫ് വാസേപൂർ (2011)
 ദാറ്റ് ഗേൾ ഇൻ യെല്ലോ ബൂട്ട്സ് (2011)
 മുംബൈ കട്ടിങ്ങ്സ് (2010)
 ഗുലാൽ (2009)
 ദേവ് ഡി (2009)
 റിട്ടേൺ ഓഫ് ഹനുമാൻ (2007)
 നോ സ്മോക്കിങ്ങ് (2007)
 ബ്ലാക്ക് ഫ്രൈഡേ (2004)
 പാഞ്ച് (2003) (റിലീസ് ചെയ്തിട്ടില്ല)
 ലാസ്റ്റ് ട്രയിൻ ടു മഹാഗലി (1999)

 കഥ/തിരക്കഥ രചിച്ച ചിത്രങ്ങൾ 

 മുംബൈ കട്ടിങ്ങ്സ് (2010)
 ദാറ്റ് ഗേൾ ഇൻ യെല്ലോ ബൂട്ട്സ് (2011)
 മുസ്ക്കുരാക്ക്സേ ദേഖ് സാരാ (2010)
 ഉഡാൻ (2010)
 ഗുലാൽ (2009)
 ദേവ് ഡി (2009)
 ഫൂൽ ആൻഡ് ഫൈനൽ (2007)
 വാട്ടർ (2005)
 പൈസാ വസൂൽ (2004)
 ജൻഗ് (2000)
 കോൻ (1999)
 ശൂൽ (1999)
 ലാസ്റ്റ് ട്രയിൻ ടു മഹാഗലി (1999)
 സത്യ (1998)

 നിർമ്മിച്ച ചിത്രങ്ങൾ 

 ശൈത്താൻ (2011)
 ഗ്യാങ്ങ്സ് ഓഫ് വാസേപൂർ (2011)
 ദാറ്റ് ഗേൾ ഇൻ യെല്ലോ ബൂട്ട്സ് (2011)
 ഉഡാൻ (2010)
 ആമിർ (2008)

പുരസ്കാരങ്ങൾ
2004 Locarno International Film Festival
Nominated 	Golden Leopard - ബ്ലാക്ക് ഫ്രൈഡേ
2010 Asia Pacific Screen Awards
Nominated - Best Children's Feature Film - ഉഡാൻ (2010)
2009 Asia Pacific Screen Awards
Achievement in Directing - ദേവ് ഡി (2009)
 2011 ഫിലിംഫെയർ അവാർഡ് 
മികച്ച തിരക്കഥ - ഉഡാൻ (2010)
മികച്ച കഥ - ഉഡാൻ (2010)
മികച്ച ചലച്ചിത്രം - ഉഡാൻ (2010)
സ്ക്രീൻ പ്രതിവാര അവാർഡുകൾ
മികച്ച ചലച്ചിത്രം - ഉഡാൻ (2010)
 മികച്ച കഥ, തിരക്കഥ, സംഭാഷണം എന്നിവയ്ക്ക് നാമനിർദ്ദേശം - ഉഡാൻ (2010)

അവലംബം

ബാഹ്യകണ്ണികൾ

അനുരാഗ് കശ്യപിന്റെ ബ്ലോഗ് 
 Anurag Kashyap's blog  at PassionForCinema.com
 An Interview with Anurag Kashyap at Indian Auteur
 Anurag Kashyap - Filmography at Bollywood Hungama.

വർഗ്ഗം:ജീവിച്ചിരിക്കുന്നവർ
വർഗ്ഗം:ഹിന്ദി ചലച്ചിത്രസംവിധായകർ
വർഗ്ഗം:സെപ്റ്റംബർ 10-ന് ജനിച്ചവർ
വർഗ്ഗം:1972-ൽ ജനിച്ചവർ
വർഗ്ഗം:ഡെൽഹി സർവ്വകലാശാലയിലെ പൂർവ്വ വിദ്യാർത്ഥികൾ